Sosiolog: - Dette er egentlig skolens jobb

Flere firmaer spesialiserer seg på leksehjelp

Dysleksiforbundet: - Noen må ta opp lån for å hjelpe

Kunnskapsdepartementet: Syng ut hvis det ikke er bra nok

BRUKER PRIVATLÆRER: Nina Bergheim (innfelt) har leid inn en privatlærer fordi hun mener skolen ikke gir et godt nok tilbud til sønnen hennes. Foto: Annemor Larsen/Privat

Nina har brukt 50.000-60.000 på at sønnen skal lære å lese

(VG Nett) Da sønnen begynte i tredjeklasse og fremdeles ikke kunne lese skikkelig, engasjerte Nina Bergheim en privatlærer. Flere foreldre gjør som henne.

Oppdatert 17. september 2011

Artikkelen er over ni år gammel

Så mye koster privatundervisningen «Privatundervisningen»: 700 kroner for én time (45 minutter), men det blir billigere per time dersom du bestiller flere om gangen.

«Smart Læring»: Privatundervisning koster fra 650 til 750 per klokketime.

«Skolehjelpen»: 550 kroner for en time, 7500 for 15 timer.

Kilder: Selskapenes nettsider DYSLEKSI I NORGE

Ifølge forskning har rundt 5% av befolkningen dysleksi i alvorlig grad, men det finnes ikke ordentlig statistikk på dette.

Dysleksi er imidlertid bare én av flere mulige grunner til lese - og skrivevansker. Tallet på hvor mange som har lese - og skrivevansker er sannsynligvis derfor enda høyere. Vis mer

- Sønnen min følte seg dum, han var flink muntlig, men klarte ikke å knekke lesekoden, sier Bergheim til VG Nett.

Hun er en av flere foreldre med dyslektiske barn som tyr til privat hjelp fordi de mener skolen ikke gir dem god nok oppfølging. De siste årene har det kommet flere firmaer hvor foreldre kan kjøpe en mer solid utdannelse til poden. Men det koster.

- I løpet av det første halvannet året han fikk privatundervisning brukte jeg nok mellom 50.000 og 60.000 kroner på ekstraundervisningen. Etter det hadde jeg rett og slett ikke råd mer, sier Bergheim.

Har du måttet skaffe barnet ditt privatlærer eller har du andre tips og innspill? Kontakt VG Netts journalist her!

Det finnes ingen statistikk på hvor mange foreldre som tyr til privatundervisning når skolen ikke strekker til. Men flere VG Nett har snakket med bekrefter at de har hørt om problemet.

- Tok igjen de andre

Allerede etter førsteklasse på barneskolen oppdaget hun at den nå 11 år gamle sønnen ikke lærte å lese like raskt som andre barna. Da han begynte i andreklasse fikk han diagnosen dysleksi.

Hva er dine erfaringer med det norske skolesystemet? Fortell oss her!

- Men han fikk ikke vedtak om hva slags ekstrahjelp han skulle ha før i april i tredjeklasse. Derfor engasjerte jeg en spesialpedagog i tredjeklasse, som var hjemme hos oss to ganger i uken, sier hun.

Hun sier det førte til at sønnen i løpet av ett år hadde tatt igjen de andre i sin klasse.

800 kroner timen

I 2008 flyttet familien fra Oslo til Lørenskog, men Bergheim mener tilbudet fortsatt ikke er godt nok. Om ett år begynner han på ungdomsskolen, og for at han skal være forberedt, har hun igjen engasjert en privatlærer. Det koster omtrent 800 kroner timen.

LES OGSÅ: Svake elever søker seg til yrkesfagene

- Jeg kommer til å fortsette med dette så lenge jeg har råd og så lenge han er motivert. Jeg forsaker heller andre ting for å få det til, det er han som teller, sier Bergheim.

Hun kjenner flere som har møtt på samme problem og forteller at barna blir slitne, ukonsentrerte og frustrerte fordi de ikke får til det de andre klarer.

- Dersom han ikke hadde fått privatundervisning tror jeg i hvert fall ikke han hadde scoret så høyt som han gjør på lesetester nå, der ligger han veldig bra an. Jeg tror også at han hadde hatt mye større problemer med selvbildet. Han er heldig, han kan lese, det er det mange dyslektikere som ikke kan.

- Egentlig skolens jobb

Flere firmaer har bitt seg merke i utviklingen, og tilbyr ekstraundervisning mot betaling.

- Dette er egentlig skolens jobb, så vi burde egentlig ikke hatt noe å gjøre, sier sosiolog Tom Myhre til VG Nett

Han driver firmaet Smart Læring og hjelper barn med lese - og skrivevansker, skriver Romerikes Blad.

- BURDE IKKE VÆRT BEHOV FOR MEG: Tom Myhre driver et firma som hjelper barn med lese - og skrivevansker. Men det koster. Foto: Privat

- De som virkelig trenger å lære å lese må regne med å bruke mellom 40.000 og 50.000 kroner på undervisning i året, sier Myhre.

På kontoret sitt på Skjetten får han besøk av barn helt opp til femteklasse som ennå ikke har lært å lese.

- Det er synd, for flere av dem kommer ikke før i 3., 4. 5., klasse, og det er ganske alvorlig, sier han.

- Mange vet at det er problemer med å få hjelp på skolen, og når du har anledning og det finnes en mulighet, så griper de den.

LES OGSÅ: Språksjekk allerede ved fødselen

- Store klasser er årsaken

Flere firmaer spesialiserer seg på å selge en bedre utdannelse til fortvilte foreldre. Petter Ryst driver firmaet Privatundervisningen, som har hatt mellom 1000 og 2000 kunder siden de startet opp for halvannet år siden og mener noe av grunnen til at det blir behov for dem, er at skoleklassene stadig blir større.

- Det er et økende problem at behovene spriker såpass som de gjør i hver klasse, slik at det blir vanskelig for læreren å følge opp alle, sier han.

- Det blir større og større ungdomskull og dermed mindre tid for læreren til å følge opp hver enkelt elev.

LES OGSÅ: Selger leksehjelp

- Må ta opp lån

Undersøkelser har vist at 300.000 mennesker leser så dårlig at det er vanskelig for dem å fungere i samfunnet.

Dysleksiforeningen sier de får flere henvendelser fra fortvilte foreldre som mener skolen ikke gjør nok.

- Vi vet om foreldre som må ta opp lån for å hjelpe barna sine, sier forbundsleder Elenor W. Holter til VG Nett.

Hos «Privatundervisningen» koster det 700 kroner for en enkelttime, mens det hos «Skolehjelpen» koster 550 kroner for en enkelttime.

LES OGSÅ:

- Det er egentlig skolens ansvar å gi barna den hjelpen de skal ha, men det er for lange køer, sier hun.

Hun har ikke noe nøyaktig tall på hvor mange telefoner de får, eller hvor mye foreldrene bruker på lese - og skriveundervisning til barna.

LES OGSÅ: Lærer-nei til karakterer i barneskolen

- Det varierer veldig, men ligger nok i underkant av 500 kroner timen for enkelte, sier hun.

Holter mener det er viktig at politikerne fanger opp disse barna allerede i barnehagen og roser blant annet Oslo kommune og kunnskapsdepartementet for innsatsen de har gjort for å ta tak i problemet tidlig.

- Tiden løper fra dem, de begynner på skolen og ser at de andre elevene mestrer. De blir urolige og har det vondt og blir hengende igjen. Det fører til at også foreldrene blir fortvilet.

- Ingen god utvikling

Også Loveleen Rihel Brenna, leder for Foreldreutvalget for grunnskolen, får telefoner foreldre som vil ha tips om privatlærere.

LES OGSÅ: SV vil ha færre prøver i skolen

- Ja, vi har hatt noen henvendelser i forbindelse med det, og vi synes ikke det er en god utvikling. Det er også et alvorlig signal til skoleeier, sier hun, til VG Nett.

Hun sier foreldrene som oftest lurer på hvor og hvordan de kan få leksehjelp til barna sine.

- Vi foreslår ikke steder for dem, men sier at de må ta det opp med kommunen sin og få dem til å sette i gang tiltak, sier Brenna.

Hun forteller at flere av foreldrene som ringer sier de er villige til å betale opp mot 200 kroner timen.

LES OGSÅ: Lærerne sier nei til nasjonale prøver

Vil ha nasjonal standard

På Lørenskog har Nina Bergheim en lang liste til politikerne på hva de burde gjøre for å forbedre skolehverdagen til dyslektikerne.

- Jeg synes det burde være en nasjonal standard på hva man har krav på av hjelp. Det er forskjell fra kommune til kommune på hva man har av ressurser. I tillegg så er det mye oppmerksomhet rundt norskundervisningen, men du har ikke dysleksi kun i norsk, du har det i alle fag. Du kan overvinne mye med å lære deg teknikken. Vi trenger også kompetente mennesker til å ta seg av undervisningen av de med lese - og skrivevansker. Barna blir sittende i en time og egentlig ikke lære noe fordi læreren ikke kan nok.

Hva mener du er løsningen på problemet? Diskuter i kommentarfeltet under artikkelen.

Hun mener sønnen trenger bedre tilrettelegging i alle fag for at hun skal slippe å betale for ekstratimer.

- Det er ikke bare antall t-timer som gjelder, men tilrettelegging i alle fag. Med innscanning av bøker slik at de får opplest tekst og ser bilder samtidig, får muntlige og tilrettelagte prøver og hjelp i timene.

- Skal behandles innen nitti dager

Walter Frøyen, leder i Pedagogisk psykologisk tjeneste (PPT) i Oslo kommune, synes det høres rart ut at noen har ventet halvannet år på å få en skriftlig anbefaling fra dem, men sier han ikke kan uttale seg om enkeltsaker.

LES OGSÅ: Frykter svake elever settes i bås

- Behandlingstiden hos oss er i gjennomsnitt i overkant av åtti dager. I tillegg har vi møter med skolene minst hver 14. dag, slik at de vil få en anbefaling muntlig mye fortere enn det, sier han.

Det finnes ikke regler for saksbehandlingstid for sakkyndig vurdering, men Utdanningsdirektoratet ga i en veileder høsten 2009 anbefaling om maks 90 dager. Frøyen understreker at lese - og skrivevansker som regel ikke tar lang tid å utrede.

- De fleste som har det med lese- og skrivevansker trenger ikke spesialundervisning, de trenger tilrettelagt opplæring.

- Beklagelig

Jan Baumann, rektor på Nøklevann skole i Oslo, hvor Bergheims sønn gikk tidligere, understreker at han ikke kan kommentere enkeltsaker, men sier det er beklagelig dersom noen har opplevd at de ikke har fått god nok hjelp ved skolen.

- Vi har god systematikk for å ivareta elevenes opplæring, både i forhold til tilpasset undervising og spesialundervisning, sier han til VG Nett.

Camilla Mathiassen, rektor på Solheim skole hvor gutten går nå, sier de stadig jobber med å bli enda bedre.

LES OGSÅ: Lektorer vil ha forkurs før videregående

- Vi har dreid mye av ressursene våre mot nettopp lesing, slik at vi bruker mye ressurser på å gi et bedre tilbud til dem som strever med det, og til bedre tilpasset opplæring til dem som har behov for å bli bedre, sier hun til VG Nett

I tillegg gir de alle ansatte opplæring i systematisk observasjon av lesing. Mathiassen sier hun har hørt om foreldre som betaler for privat hjelp.

- Prinsipielt ønsker jeg ikke at foreldre ser det nødvendig å kjøpe privatundervisning, men jeg kan forstå at enkelte foreldre, av ulike årsaker, ønsker å forsøke dette for å hjelpe barna sine.

Publisert: 16.09.11 kl. 21:00 Oppdatert: 17.09.11 kl. 11:35

Mer om Skole og utdanning